
TANULÓI KÉSZSÉGEK FEJLESZTÉSE INNOVATÍV VÁLLALATI MÓDSZEREKKEL A SZAKKÉPZÉSBEN

Napjainkban, a megfelelően képzett szakemberek hiánya, nem csak Magyarországon, de egész Európában is központi témává vált. Mindezen folyamatok egyre növekvő nyomást gyakorolnak a szakképzésre. A vállalatok elvárása, hogy az igényeiknek minél inkább megfelelő ismeretekkel rendelkező pályakezdőket kaphassanak.
Mik azok a plusz képességek, amiket elvárnak a vállalatok? Hogyan lehet ezeket a képességeket fejleszteni az iskolai keretek között?
Ezen kérdésekre keresem a választ dolgozatomban. Ennek során megvizsgálom a szakképzés jelenlegi helyzetét, kvantitatív kutatást készítek a szakképzéssel szorosan együttműködő vállalatokkal, hogy megismerjem az igényeiket. Végül megnézem milyen módszerek, amik segíteni tudják a megfelelő készségek és képességek fejlesztését, amik segítik a diákok/ pályakezdőkkel szembeni vállalati elvárásoknak való megfelelést.



